Holmlia kirke

Holmlia kirke er en arbeidskirke i Oslo kommune, innviet 17. januar 1993. Den er tegnet av Hille Melbye Arkitekter ved Harald Hille.

Byggverket er i tegl og kirken har ca. 450 sitteplasser. Bygget rommer også kontorer, menighetssal og barne- og ungdomsrom. Av inventaret kan nevnes alteret som er utført i marmor, og altertavlen som fremstiller «Løven av Juda og Lammet». Altertavlen er et verk av Per Odd Aarrestad. Aarrestad står også bak glassmaleriene i kirken.
Døpefonten er tegnet av Harald Hille. Julaften 2018 sendte NRK julaftengudstjeneste fra Holmlia kirke. 

Kirken brukes av Holmlia menighet i Den norske Kirke. Den blir også brukt som katolsk messested for deler av St. Halvards menighet en gang per uke.

Referanser

Litteratur

Eksterne lenker 
  Kirkens eget nettsted
  Bilder av kirken
 
  Oslo byleksikon

Kirker i Oslo
Kirker i Søndre Aker prosti
Norske kirker fra 1992
Byggverk tegnet av Harald Hille
Holmlia